Diari Oficial de la Generalitat Valenciana


Sumari del DOGV 5890, del 11-11-2008 (2008/13834)

RESOLUCIÓ de 5 de març de 2008, de la Direcció General per al Canvi Climàtic, per la qual s'atorga a l'empresa Colorificio Cerámico Bonet, SA, l'autorització ambiental integrada per a una indústria de fabricació de frites, esmalts i colorants ceràmics en el terme municipal de Ribesalbes (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13081


Data del document
:   05-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Ribesalbes
    * ceràmica
    * empresa privada

RESOLUCIÓ de 5 de març de 2008, de la Direcció General per al Canvi Climàtic, per la qual s'atorga a l'empresa Colorificio Cerámico Bonet, SA, l'autorització ambiental integrada per a una indústria de fabricació de frites, esmalts i colorants ceràmics en el terme municipal de Ribesalbes (Castelló). [2008/13700]  
Vistos els documents que es troben en l'expedient 083/05 IPPC, instruït a instàncies de l'empresa Colorificio Cerámico Bonet, SA, a fi d'obtenir l'autorització ambiental integrada per a una indústria de fabricació de frites, esmalts i colorants ceràmics s'emet aquesta resolució de conformitat amb els següents  
Antecedents de fet  
Primer. Amb data 15 de juliol de 2005, el senyor Vicente Cataluña Isert, en representació de l'empresa Colorificio Cerámico Bonet, SA, amb CIF A-12006136 presenta a la Conselleria de Territori i Habitatge una sol·licitud d'autorització ambiental integrada per a una indústria de fabricació de frites, esmalts i colorants ceràmics ubicada a l'avinguda d'Onda, s/n, de Ribesalbes (Castelló), i que es detalla en l'annex I.  
A la sol·licitud s'adjunta l'informe de compatibilitat urbanística de l'Ajuntament de Ribesalbes, de 24 de febrer de 2005.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb dates 25 d'octubre de 2005 i 25 de gener de 2006, l'empresa aporta nova documentació, a requeriment d'aquesta conselleria.  
Quart. Amb data 1 de març de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOGV núm. 5209).  
Durant aquest període no es presenten al·legacions al projecte ni a la Conselleria de Territori i Habitatge ni a l'Ajuntament de Ribesalbes. En l'expedient consta el certificat de la informació pública.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 20 de desembre de 2006, es rep l'informe favorable de la Confederació Hidrogràfica del Xúquer, en el qual es considera suficient la documentació presentada per a continuar els tràmits de l'autorització ambiental integrada.  
Seté. Amb data 7 de febrer de 2007, es notifica la declaració d'impacte ambiental, per part de l'Àrea d'Avaluació Ambiental, en la qual s'estima acceptable, només a l'efecte ambiental, el projecte bàsic d'autorització ambiental integrada d'una indústria per a la fabricació de frites, esmalts i colors ceràmics, promogut per l'empresa Colorificio Cerámico Bonet, SA ubicada a l'avinguda d'Onda, s/n, al terme municipal de Ribesalbes (Castelló), en els termes que estableix el projecte, l'estudi d'impacte ambiental i la resta de documentació que consta en l'expedient, sempre que s'hi complisquen les condicions establides.  
Vuité. Amb data 29 de gener de 2008 es realitza el tràmit d'audiència a l'interessat i es presenten observacions a la proposta de resolució en matèria d'atmosfera i residus.  
Nové. Amb data 29 de gener de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 083/05 IPPC de sol·licitud d'autorització ambiental integrada, promogut per Colorificio Cerámico Bonet, SA.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc  
Primer. Concedir a Colorificio Cerámico Bonet, SA l'autorització ambiental integrada per a la indústria de fabricació de frites, esmalts i colors ceràmics situada a l'avinguda d'Onda, s/n de Ribesalbes (Castelló), d'acord amb el Projecte bàsic per a la sol·licitud d'autorització ambiental integrada, amb data de visat 13 de gener de 2005, i subscrit pel Sr. Carlos Prades Albalat, la qual queda inscrita en el Registre General d'Instal·lacions IPPC de la Comunitat Valenciana amb el número 120-08/AAI/CV, condicionada al compliment dels requisits següents:  
1.Emissions atmosfèriques  
1.1.Valors límit d'emissió  
Els focus descrits en la documentació i que, per tant, s'autoritzen són els següents:  
  
\* \* \* \* \*  
En la següent taula s'especifiquen els metalls de classe 1 i 2:  
  
\* \* \* \* \*  
  
En la siguiente tabla se especifican los metales de clase 1 y 2:  
Els valors límit d'emissió de contaminants provinents de forns de fusió i la periodicitat mínima de control de les emissions realitzada per una entitat col·laboradora en matèria de qualitat ambiental (ECMQA), seran els següents:  
  
\* \* \* \* \*  
  
\* \* \* \* \*  
El mesurament es realitzarà en les condicions normals de funcionament derivades del disseny tècnic de la instal·lació. En el cas que, per a la bona operativitat del sistema de depuració, s'empre una dilució del corrent, s'haurà de comprovar el compliment dels valors límit expressats en la taula anterior sense tenir en compte l'esmentat cabal de dilució afegit, és a dir, es calcularan les concentracions prèvies a la dilució, els cabals coneguts i concentracions d'emissió i cabal de dilució.  
Per al contaminant NOx procedent dels forns de fusió de frites, que utilitzen la tecnologia d'oxicombustió, s'aplicarà el següent factor d'emissió per tona de producte com a límit d'emissió:  
FE NOx = 10 kg NOx / tona de frita produïda  
L'empresa haurà d'aportar a la Direcció General per al Canvi Climàtic, per a la seua aprovació, el protocol de determinació de la quantitat de frita produïda als forns d'oxicombustió.  
Quant a valors límit d'emissió de contaminants provinents d'altres focus, es complirà:  
- Focus corresponents a aspiracions: filtres de mànegues de transport pneumàtic de matèries primeres, filtres de neteja, transport pneumàtic d'alimentació a forns, plantes d'ensacat, aspiracions (de molins d'esmalts, mescladores, assecadors formigoneres...), plantes pel·letitzadores, aspiració de mescladores.   
- Focus corresponents a processos de combustió: assecadors, mufles:  
1.2. Control de les emissions  
1.2.1. Control d'emissions difuses  
A fi d'evitar l'emissió difusa de pols, es duran a terme les mesures següents:  
- instal·lacions d'emmagatzemament tancades  
- aspiració i desempolsegament de les instal·lacions de càrrega de frites  
- tancament i despolvorització dels sistemes de transport de frites  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) La temperatura dels gasos en el punt de mostratge serà preferiblement menor de 200ºC i s'haurà de garantir que, en cap cas, supere els 300ºC.  
c) Les mesures es realitzaran en condicions normals d'operació de les instal·lacions, es registraran els paràmetres que les determinen i es cobriran totes les diferents tipologies o els grups de productes que es fabriquen en cada instal·lació.  
d) Als focus d'emissió diferents dels forns d'oxicombustió, les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
e) Les mesures de fluor s'han de realitzar amb sondes de tefló o material teflonat o d'un material resistent a l'atac àcid, d'acord amb la norma ISO 15.713:2006.  
2. Soroll  
S'adoptaran les mesures necessàries per a complir el que estableix la Llei 7/2002, de 3 de desembre, de la Generalitat, de protecció contra la contaminació acústica, i el Decret 266/2004, de 3 de desembre, del Consell, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
A la posada en marxa de l'ampliació i cada cinc anys s'haurà de dur a terme una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i els seus informes complets.  
3. Abocaments  
3.1. Aigües residuals i pluvials  
S'actuarà segons allò que s'ha especificat en el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
Es prohibeix l'abocament a llits, sòls o subsòls que puguen deteriorar la qualitat de les aigües sense desposar de l'autorització de la Confederació Hidrogràfica del Xúquer.  
L'empresa disposa d'autorització d'aigües residuals sanitàries a la xarxa de clavegueram de l'Ajuntament de Ribesalbes de data 7 de febrer de 2003, en la qual s'indica que la data de connexió és el 3 de febrer de 2003.  
4. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en l'article 3.3 i 3.4 de l'esmentat reial decret.  
No es podran executarr pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial Decret 952/1997.  
5.1. Producció de residus  
S'autoritza Colorificio Cerámico Bonet, SA per a la producció dels residus següents, sempre que la seua capacitat de generació anual siga de l'entorn de la magnitud que a continuació es detalla i la producció de producte acabat a les instal·lacions del centre productiu detallat en l'annex I siga de l'entorn de 48.667 t/any de frites, 35.729 t/any de compostos, 14.303 t/any d'esmalts líquids i micronitzats i 502 t/any de colors.  
  
\* \* \* \* \*  
  
\* \* \* \* \*  
Així mateix, es projecta generar els següents residus no perillosos:  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Es disposarà de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, s'ha de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix s'emplenarà la declaració anual de productor de residus perillosos i no perillosos, la qual serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la destinació donada a cadascun d'aquests i la relació dels que es troben emmagatzemats temporalment com també les incidències rellevants que s'hi hagen pogut produir, tot això relatiu a l'any objecte de la declaració.  
5.2. Gestió de residus  
S'autoritza Colorificio Cerámico Bonet, SA per a realitzar l'operació de valoració R5 (reciclatge o recuperació d'altres matèries inorgàniques), dels següents residus perillosos generats i valorats en el mateix procés productiu, sempre que la seua capacitat de tractament anual siga de l'entorn de la magnitud que a continuació es detalla:  
LER Tipus de residu Quantitat (t/any)  
08 02 02 Fangs de depuradora 660  
L'empresa portarà un registre documental d'aquestes activitats de gestió de residus, en el qual figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, s'emplenarà la memòria anual de gestió de residus no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada memòria s'especificarà l'origen i quantitat dels residus gestionats, característiques de l'emmagatzemament abans de la seua gestió, quantitat i naturalesa dels residus resultants del procés com ltambé les incidències rellevants que s'hi hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents de les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de la incidència, la mercantil haurà de remetre a l'ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident  
- Hora en què es va produir i la seua duració  
- Característiques de l'emissió o abocament  
- Mesures correctores adoptades  
- Hora i forma en què es va comunicar el succés  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de Responsabilitat Mmediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons l'esmentada llei, l'activitat haurà de disposar d'una garantia financera que li permeta afrontar la responsabilitat mediambiental corresponent, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14371:1996.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de complir el que disposa la Llei 11/1997, d'Envasos i Residus d'Envasos, i el Reial decret 782/1998, de 30 d'abril, pel qual es desplega el Reglament per al desenvolupament de l'esmentada llei.  
8. Obligació de subministrament d'informació  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior i específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació s'haurà de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, después d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 5 de març de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Colorificio Cerámico Bonet, SA és una empresa ubicada a Ribesalbes (Castelló) dedicada a la fabricació de frites, esmalts i colorants ceràmics que pretén ampliar les seues instal·lacions de la manera següent:  
- Substitució de la planta de pel·letització per una altra de major eficiència  
- Actualització del laboratori factoria 1 per a adaptar-lo a un laboratori de control de matèries primeres i productes  
- Instal·lació de noves mescladores de colors i trituradores de frites a la factoria 2  
- Reubicació i ampliació de la secció de molins de boles destinats a esmalts líquids  
- Optimització de la capacitat de producció dels forns de fusió de frites existents per tal d'incrementar la capacitat de producció de cadascun en 17 t/dia  
- instal·lació de dos forns de fusió de frites  
Amb l'ampliació projectada, la capacitat de producció és de 77.867 t/any de frites, 71.458 t/any de compostos, 28.303 t/any d'esmalts líquids i micronitzats i 853 t/any de colors.  
S'hi distingeixen quatre línies de producció:  
1. Línia de frites: comença amb la dosificació de matèries primeres en forma de pols, per mitjà de transport pneumàtic es traslladen a una mescladora i la mescla es passa a una tremuja d'alimentació, des de la qual entra al forn, on es produeix la frita.  
Tots els forns de fusió de frites són d'oxicombustió, és a dir, s'utilitza com a comburent oxigen procedent d'una planta pròpia.  
El material fos cau directament sobre una bassa d'aigua i la frita es forma en cristal·litzar i s'emmagatzema en sacs de reciclatge.  
2. Línia d'esmalts.  
La frita obtinguda pot seguir els processos següents:  
- Envasament directe per a ser enviada al client.  
- Dosificació amb colors mòlts en sec per a l'obtenció d'esmalts pintats sòlids o líquids.  
- Dosificació amb altres matèries primeres per a l'obtenció d'esmalts compostos sòlids.  
- Dosificació amb altres matèries primeres i aigua i, després de la seua molturació, s'obtenen esmalts líquids que poden envasar-se en recipients o assecar-se.  
3. Línia de pel·letització  
La instal·lació de granulació consisteix a polvoritzar sobre un tambor giratori un feix de barbotina i aglomerant que, al contacte amb gasos calents procedents d'una cambra de mescla, produeixen una evaporació instantània de l'aigua, amb la qual cosa la partícula inicial va creixent progressivament, en forma sensiblement esfèrica, a causa de la rotació del tambor.  
4. Línia de frita granulada  
La frita granulada s'obté per disgregació de la frita en un molí rotatori abans de l'assecatge.  
5. Colors ceràmics calcinats  
S'obtenen a partir d'una mescla d'òxids metàl·lics que, després d'un procés de mòlta, es calcina en una mufla. El producte obtingut es llava, tamisa i s'asseca.  
En els forns de fusió de frites es disposa de xemeneies, els fums de les quals es tracten en dues plantes depuradores de fums: la planta 1, que tracta els fums dels forns H-1 a H-8, i la planta 2, per als forns H-9 a H-12.  
Es disposa de filtres de mànegues en les seccions d'ensacat, planta de compostos, assecadors d'esmalts i micronitzats, molins, planta 2 de pel·letització i atomitzador de pel·letització de la planta 1, secció de producció de frita granulada i de colors.  
No hi ha abocament d'aigües residuals industrials, ja que després de ser depurades en la mateixa planta, es reutilitzen en la seua totalitat per a la neteja i reposició de l'aigua utilitzada al circuit de frites, per a compensar les pèrdues que es produeixen per evaporació de l'aigua de refrigeració.  
Els fangs procedents de la depuradora són reutilitzats com a matèria primera per a la fabricació d'esmalts.   
Les aigües sanitàries s'aboquen a la xarxa de clavegueram municipal.  
L'empresa disposa de la corresponent autorització com a gran productor de residus perillosos.